b'\n_START_ARTICLE_\nIvan Berchmans\n_START_SECTION_\n\xc5\xbdivotopis\n_START_PARAGRAPH_\nRodio se 13. o\xc5\xbeujka 1599. u Diestu u Belgiji od oca Johna Charlesa i Elizabethe Berchmans. Bio je najstariji od petero djece, a na kr\xc5\xa1tenju je dobio ime u \xc4\x8dast sv. Ivana Krstitelja. Odrastao je za vrijeme politi\xc4\x8dkih previranja uzrokovanih vjerskim ratom izme\xc4\x91u katoli\xc4\x8dkih i protestantskih dijelova Nizozemske. 1612. Ivan odlazi na \xc5\xa1kolovanje u Malinesu. Iako su njegovi roditelji bili protiv toga, 1616. godine je stupio u novicijat Dru\xc5\xbebe Isusove. 25. rujna 1618. je polo\xc5\xbeio svoje \xe2\x80\x8b\xe2\x80\x8bprve zavjete i oti\xc5\xa1ao u Antwerpen na studij filozofije. Ubrzo je poslan na studij u Rim, gdje je nakon bolesti umro 13. kolovoza 1621. godine. Pokopan je u crkvi sv. Ignacija, uz sv. Alojzija Gonzagu._NEWLINE_Bla\xc5\xbeenim ga je proglasio 9. svibnja 1865. papa Pio IX., a svetim 15. sije\xc4\x8dnja 1888. papa Lav XIII. Njegov blagdan je bio 26. studenog do reforme Op\xc4\x87eg rimskog kalendara 1969. godine, kada je promijenjen na 13. kolovoza.'